section_heading: Radnja
paragraph_text: Glavnina radnje vrti se oko mladog para, Maje i Frane, koji dolaze iz Zagreba na otok Kampar kako bi si tu osigurali egzistenciju i osnovali obitelj. Frane je sin uglednog otočkog vinara Vinka Radovanija s kojim želi unaprijediti obiteljski biznis. Da bi u tome uspjeli, moraju širiti nasade loze pa su bacili oko na veliko zemljište smješteno tik uz more. Međutim, isto zemljište bi rado kupio i Zvonimir Gamulin, Majin otac, inače građevinski tajkun, porijeklom s istog otoka.